තලේබාන්වරුන්ට බියෙන් ඇමෙරිකන් හමුදා ගුවන් යානයක එල්ලී යෑමට උත්සාහ කරද්දී, වැටී මියගිය තරුණයන් කිහිප දෙනකුගෙන් එක් අයකු වන්නේ 19 හැවිරිදි සාකී අන්වර් නමැත්තා බවත්, මොහු ඇෆ්ගන් ජාතික පාපන්දු කණ්ඩායමේ දක්ෂ ක්‍රීඩකයකු බවත් ඇෆ්ගන් ක්‍රීඩා අමත්‍යාංශය නිකුත් කළ නිවේදනයක දැක්වෙයි.තලේබාන්වරුන් කාබුල් අගනුවර අත්පත් කරගත් අවස්ථාවේදී, ඇෆ්ගනිස්තානයෙන් පලා යෑමට ඇෆ්ගන් වැසියන් දස දහස් ගණනක් කාබුල් ගුවන්තොටුපොළේ පොරකන්න වූයේ පසුගිය 15 වැනිදා සහ 16 වැනිදාය.බොහෝ ඇෆ්ගන් වැසියන් බලහත්කාරයෙන් ඇමෙරිකන් හමුදා යානාවලට ගොඩවුණු බවත්, එසේ ගොඩවුණු ඇෆ්ගන් වැසියන් 600 කට වැඩි පිරිසක් කටාර් වෙත රැගෙන යෑමට ඇමෙරිකා ගුවන් හමුදාව කටයුතු කළ බවත් වාර්තා විය.